
8-O voluntariado

O des-Goberno non pensou

nas tremendas consecuencias,

que na súa man estiveron

igual que a súa ausencia.

Foi ausencia que supliron 

claramente  voluntarios,

que non foron uns cantos

xa que foron máis que varios.

¡Ai!, varios centos de miles,

xente con sentido común

do que  falta ao goberno

que fai as cousas ao tuntún.

¡Ai!, paisano ¡qué desamparo!.

Menos mal voluntariado,

que acudiches sen reparo

cando non había  Estado.

¡Ai!, había falta de medios, 

sen orden,  ineficacia,

fixeron co des-goberno,

non fose ningunha gracia.

A marea de solidarios 

non para de emocionar

a ver si é certo, por fin

que nos fai revolucionar.

¡Os gobernantes non cumplen!,

as ONGs son como NUNCA MAIS,

e por  eso chámanse

"non gubernamentáis".

E por agora van,

van de caridade,

mais adiante vermos

cando estén a fartare.

Saben elas moi ben

o que no mundo está a pasar,

que os gobernos non cumplen

inda que a merda esté a brillar.

Po eso viu Corina Porro

para a todos controlar,

xa que aos tipos de TRAGSA

ninguén os quixo aturar.

Prohibiu esta señora

¡Ai!, achegarse a limpar

¡Ai!, ¡Ai!, había que a ela

¡Ai!, mándala á merda xa. 

Agora xa non fan falta.

no nadal había seis mil

pero o fuel evaporouse

agora xa solo hai mil.
Solo queren unha cousa

¡matar  solidariedade!

¡Ai!, pois  cada un deles

é testigo do que se sabe.
¡Ai!, eso o saben moi ben

todos aqueles do lugar

alí onde Chapapote,

¡Ai!, fartouse de enmerdar.

E non fixemos nin caso

e nos fomos para as praias

a limpar o chapapote

que estaba a abrasalas.

Pouco a pouco, tivemos

que ir tomando o temón

¡Ai!, xa que de non ser así

a merda, xa sería montón.

Chegaron de todas partes

para axudar a limpar

e menos mal que por eso

as empezamos a salvar.

A salvar algunhas praias

que estábanse a fangar

pois o fuel mataba todo

o que estaban a  topar.

¡Ai!, ¡Sí!, con medios artesáns

non quedou outro remedio

xa que o goberno fixo,

foi o meterse en medio.

¡Ai!, sen medios eficaces

pero para eles bastaban

e si lles fixeramos caso

¡Ai!, a merda nos tragaba.

Inventaron en todas partes

¡Ai!, aparellos xeniáis

¡Ai!, para na terra ou no mar

¡Ai!, non deixar ¡Ai!,  de limpar

Non quedou mais remedio

que irse á merda limpar

pois o goberno estaba

noutro lado a pasear.

Para eles era un conto 

eso de estar a manchar

o pe-Troleiro Prestige

¡Ai!, alá na beira mar.
Non deixedes que vos coman

o coco outra vez mais

pois estes tipos do goberno

nos fan andar para atrás.

Veñen con cartos quentiños

pero Galicia non se vende

a ver si desta vea

o burro de Aznar entende.

Que inda queda chapapote

e hai moito solidario

que non chupa do bote

para metelo no armario.
Como fan algúns conselleiros

que teñen a cara dura

de facer o seu negocio 

a conta da nosa tristura.

Non olvidedes nunca

e gardade na memoria,

o que ben din estas coplas,

para non repetir a historia

Voluntariado sen igual

¡gracias!, ¡gracias infinitas!

¡Ai!, ¡tantas coma areas 

das praias do litoral!

